Piegādātāja jautājumi.
1. Vai neatkarīga medija žurnālista sagatavotā intervijā, ko plānots pārraidīt LTV1 ziņu raidījumā “Panorāma”, izpildītājam būtu jāpanāk paziņojuma “Projektu līdzfinansē Eiropas Savienība” ieļaušana?
2. Ja pasūtītāja atbilde ir apstiprinoša, kā šo ES fondu publicitātes prasību salāgot ar normatīvajiem aktiem par presi un citiem masu informācijas līdzekļiem?
Saskaņā ar likumu “Par presi un citiem masu informācijas līdzekļiem” nav pieļaujama iejaukšanās masu informācijas līdzekļu darbībā. Likuma 16. pants nosaka, ka galvenais redaktors atbild par masu informācijas līdzeklī (turpmāk – medijs) publicējamo materiālu saturu un, veicot savus pienākumus, ir redakcionāli neatkarīgs. Tādēļ, ja medijam ir radusies interese par izpildītāja ierosināto tēmu vai medijs atzīst par publicējamu izpildītāja iesniegto informāciju vai materiālu, izpildītājs nevar ietekmēt publikācijas, TV sižeta vai intervijas galīgo saturu, tajā skaitā izpildītājs nevar nodrošināt, ka publicējamā saturā būs iekļauts konkrēts paziņojums par Eiropas Savienības fondu atbalstu.

Vienlaikus Labklājības ministrijai kā Eiropas Savienības fondu finansējuma saņēmējai ir pienākums nodrošināt Eiropas Savienības atbalsta atpazīstamību un komunikāciju par Eiropas Sociālā fonda Plus projektu “Atbalsts sociālajai uzņēmējdarbībai” (turpmāk – ESF+ projekts), ievērojot Eiropas Parlamenta un Padomes 2021. gada 24. jūnija Regulas (ES) Nr. 2021/1060 50. panta 1. punkta prasības. Tādēļ ar ESF+ projekta īstenošanu saistītajos komunikācijas materiālos un informācijā, ko sagatavo vai izplata izpildītājs, ir jānodrošina skaidra norāde uz Eiropas Savienības atbalstu. Ar iepirkuma līguma noslēgšanu izpildītajam būs saistošas Eiropas Savienības fondu 2021.-2027.gada plānošanas perioda un Atveseļošanas fonda komunikācijas un dizaina vadlīnijās noteiktās prasības. Izpildītājam sākotnējā informācija vai materiāls jāsagatavo atbilstoši šīm vadlīnijām un jāsaglabā pierādījumi, kas apliecina saprātīgu darbību veikšanu Eiropas Savienības atbalsta atpazīstamības veicināšanai. 

Attiecībā uz publikāciju, interviju vai TV sižetu, ko izpildītājs piedāvās redakcionāli neatkarīgam medijam bez maksas, izpildītājam jāspēj dokumentāri pierādīt, ka: 
· interviju pieteikumos un informācijā medijiem (media brief) bija iekļāvis informāciju par ESF+ projekta finansējumu;
· žurnālistiem bija sniedzis korektu informāciju par ESF+ projektu un Eiropas Savienības fondu atbalstu;
· [bookmark: _GoBack]bija aicinājis mediju publikācijā, intervijā vai TV sižetā ietvert skaidru norādi uz Eiropas Savienības fondu atbalstu, ja tas ir redakcionāli iespējams.
Tādējādi no izpildītāja netiek prasīts garantēt, ka redakcionāli neatkarīgs medijs tādā saturā, kas nav uzskatāms par apmaksātu reklāmu, iekļaus konkrētu paziņojumu par Eiropas Savienības atbalstu.

